Gyermeknap a Tűzoltó utcai Gyermeklinikán
A Tűzoltó utcai Gyermeklinikán Gyermeknapi Ünnepséget rendeznek, 2007. május 27-én, vasárnap a Klinika épületében és udvarán (1094 Budapest, Tűzoltó u. 7-9., bejárás az Angyal u. 39. felől). A rendezvény de. 10 órakor kezdődik világhírű fellépőkkel.
Szeretettel meghívjuk Önt és kedves Családját a Semmelweis Egyetem II. számú,
Tűzoltó utcai Gyermeklinikájának
Gyermeknapi Ünnepségére,
2007. május 27-én, vasárnap
a Klinika épületében és udvarán (1094 Budapest, Tűzoltó u. 7-9., bejárás az Angyal u. 39. felől) rendezünk meg.
A Klinika egykori és jelenlegi betegei számára szervezett gazdag program
10:00 órakor kezdődik: Sághy Kálmán zenés megnyitója és a Szivárványcsúszda beindítása után meseelőadás következik,
majd a Gyermekonkologia.info meghívására érkező világhírű magyar akrobata-duó, a Rippel Fivérek ajándék-produkciójára kerül sor.
A bemutatót a gyermekek számára kvízjátékok, bohócműsor, arcfestés követi, a sajtó képviselőit pedig 12:00 órakor a Klinika igazgatója, Prof. Dr. Fekete György kalauzolja el az intézmény új részlegeit is bemutató körsétán.